CELEX: 32014D0257
Language: sk
Date: 2014-03-14 00:00:00
Title: 2014/257/EÚ: Rozhodnutie Rady zo 14. marca 2014 o podpise a predbežnom vykonávaní Dodatkového protokolu k Dohode o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej na účely zohľadnenia pristúpenia Chorvátska k Európskej únii v mene Európskej únie a jej členských štátov

14.5.2014   
            
            
               SK
            
            
               Úradný vestník Európskej únie
            
            
               L 140/1
            
         ROZHODNUTIE RADY
   zo 14. marca 2014
   o podpise a predbežnom vykonávaní Dodatkového protokolu k Dohode o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej na účely zohľadnenia pristúpenia Chorvátska k Európskej únii v mene Európskej únie a jej členských štátov
   
      (2014/257/EÚ)
   
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 91, článok 100 ods. 2, článok 167 ods. 3 a článok 207 v spojení s jej článkom 218 ods. 5,
   so zreteľom na Akt o pristúpení Chorvátska, a najmä na jeho článok 6 ods. 2 druhý pododsek,
   so zreteľom na návrh Európskej komisie,
   keďže:
   
               (1)
            
            
               Rada 24. septembra 2012 poverila Komisiu začatím rokovaní v mene Únie a jej členských štátov a Chorvátska s Kórejskou republikou o uzavretí Dodatkového protokolu k Dohode o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej na účely zohľadnenia pristúpenia Chorvátska k Európskej únii (ďalej len dodatkový protokol).
            
         
               (2)
            
            
               Tieto rokovania boli úspešne ukončené 8. novembra 2013 parafovaním dodatkového protokolu.
            
         
               (3)
            
            
               Dodatkový protokol by sa mal podpísať v mene Únie a jej členských štátov s výhradou jeho uzavretia k neskoršiemu dátumu.
            
         
               (4)
            
            
               Vzhľadom na pristúpenie Chorvátska k Únii 1. júla 2013 by sa dodatkový protokol mal predbežne vykonávať s účinnosťou od uvedeného dátumu,
            
         PRIJALA TOTO ROZHODNUTIE:
   Článok 1
   Týmto sa v mene Únie a jej členských štátov schvaľuje podpis Dodatkového protokolu k Dohode o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej na účely zohľadnenia pristúpenia Chorvátska k Európskej únii s výhradou uzavretia dodatkového protokolu.
   Text dodatkového protokolu je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dodatkový protokol v mene Únie a jej členských štátov a vykoná v mene Únie a jej členských štátov oznámenia podľa článku 9 dodatkového protokolu, pokiaľ ide o ukončenie vnútorných postupov potrebných na podpis a predbežné vykonávanie.
   Článok 3
   Dodatkový protokol sa predbežne vykonáva s účinnosťou od 1. júla 2013 do ukončenia postupov potrebných na jeho uzavretie v súlade s jeho článkom 9 ods. 2 a 3.
   Článok 4
   Toto rozhodnutie nadobúda účinnosť dňom jeho prijatia.
   
      V Bruseli 14. marca 2014
      
         
            Za Radu
         
         
            Predseda
         
         M. CHRISOCHOIDIS